酈食其
注釋

↑  見《史記》卷九十七　酈生陸賈列傳　第三十七；另見《史記正義》。
1 2  《北堂書鈔》卷122引《楚漢春秋》：上过陈留，郦生求见，使者入通。公方洗足，问：「何如人？」曰：「状类大儒。」上曰：「吾方以天下为事，未暇见大儒也。」使者出告。郦生瞋目按剑曰：「入言，高阳酒徒，非儒者也。」
↑  《史记》卷97：郦生食其者，陈留高阳人也。好读书，家贫落魄，无以为衣食业，为里监门吏。然县中贤豪不敢役，县中皆谓之狂生。【正义】：监音甲衫反。战国策云齐宣谓颜斶曰：“夫监门闾里，士之贱也。” 及陈胜、项梁等起，诸将徇地过高阳者数十人，郦生闻其将皆握齱好苛礼自用，不能听大度之言，郦生乃深自藏匿。
↑  《史记·郦生陸贾列传》：後闻沛公将兵略地陈留郊，沛公麾下骑士適郦生里中子也，沛公时时问邑中贤士豪俊。骑士归，郦生见谓之曰：“吾闻沛公慢而易人，多大略，此真吾所愿从游，莫为我先。若见沛公，谓曰‘臣里中有郦生，年六十馀，长八尺，人皆谓之狂生，生自谓我非狂生’。”骑士曰：“沛公不好儒，诸客冠儒冠来者，沛公辄解其冠，溲溺其中。与人言，常大骂。未可以儒生说也。”郦生曰：“弟言之。”骑士从容言如郦生所诫者。沛公至高阳传舍，使人召郦生。郦生至，入谒，沛公方倨床使两女子洗足，而见郦生。郦生入，则长揖不拜，曰：“足下欲助秦攻诸侯乎？且欲率诸侯破秦也？”沛公骂曰：“竖儒！夫天下同苦秦久矣，故诸侯相率而攻秦，何谓助秦攻诸侯乎？”郦生曰：“必聚徒合义兵诛无道秦，不宜倨见长者。”於是沛公辍洗，起摄衣，延郦生上坐，谢之。
↑  《史記·留侯世家》：項羽急圍劉邦於滎陽。酈食其謂劉邦曰：“莫若復立六國後世，鑄印以示德義。”，邦曰：“善。”趣刻印。張良聞曰：“若立六國，則其後世必與漢爭霸。誠用客之謀，陛下事去矣。”漢王輟食吐哺，罵曰：“豎儒，幾敗而公事！”令速銷印。
↑  《新序·善謀下》：漢三年，項羽急圍漢王滎陽，漢王悲憂，與酈生謀撓楚權。酈生曰：「昔湯伐桀，封其後於杞。武王伐紂，封其後於宋。今秦無德棄義，侵伐諸侯社稷，滅六國之後，使無立錐之地。陛下誠復立六國後，畢授印已，此君臣百姓，必戴陛下德，莫不嚮風慕義，願為臣妾。德義已行，陛下南嚮稱霸，楚必歛衽而朝。」漢王曰：「善。趣刻印，先生因行佩之矣。」酈生未行，張良從外求謁，漢王方食，曰：「子房，前客有為我計撓楚權者。」具以食其言告之。曰：「其於子房意如何？」良曰：「誰為陛下畫此計者？陛下事去矣。」漢王曰：「何哉？」對曰：「臣請借前箸而籌之。」曰：「昔湯伐桀，而封其後於杞者，斯能制桀之死命也。陛下能制項籍之死命乎？」曰：「未能也。」「其不可一也。武王伐紂而封其後於宋者，斯能得紂之頭也。今陛下能得項籍之頭乎？」曰：「未能也。」「其不可二矣。武王入殷，表商容之閭，軾箕子之門，封比干之墓。今陛下能封聖人之墓，表賢人之閭，軾智者之門乎？」曰：「未能也。」「其不可三矣。發鉅橋之粟，散鹿台之錢，以賜貧羸。今陛下能散府庫以賜貧羸乎？」曰：「未能也。」「其不可四矣。殷事已畢，偃革為軒，倒載干戈，以示天下不復用兵。今陛下能偃革，倒載干戈乎？」曰：「未能也。」「其不可五也。休馬於華山之陽，以示無所用。今陛下能休馬無所用乎？」曰：「未能也。」「其不可六也。休牛於桃林之陰，以示不復輸糧。今陛下能休牛不復輸糧乎？」曰：「未能也。」「其不可七矣。且夫天下游士，捐其親戚，棄墳墓，去故舊，從陛下游者，皆日夜望尺寸之地，今復立韓、魏、燕、趙、齊、楚之後，其王皆復立，游士各歸事其主，從其親戚；反其故舊墳墓，陛下誰與取天下乎？」曰：「未能也。」「其不可八也。且夫楚惟無強，六國復撓而從之，陛下焉得而臣之乎？誠用客之計，陛下之事去矣。」漢王輟食吐哺，罵曰：「豎儒幾敗乃公事。」令趣銷印，止不使，遂并天下之兵，誅項籍，定海內，張子房之謀也。
↑   《漢書·張陳王周傳》：漢三年，項羽急圍漢王於滎陽，漢王憂恐，與酈食其謀橈楚權。酈生曰：「昔湯伐桀，封其後杞；武王誅紂，封其後宋。今秦無道，伐滅六國，無立錐之地。陛下誠復立六國後，此皆爭戴陛下德義，願為臣妾。德義已行，南面稱伯，楚必斂衽而朝。」漢王曰：「善。趣刻印，先生因行佩之。」酈生未行，良從外來謁漢王。漢王方食，曰：「客有為我計橈楚權者。」具以酈生計告良曰：「於子房何如？」良曰：「誰為陛下畫此計者？陛下事去矣。」漢王曰：「何哉？」良曰：「臣請借前箸以籌之。昔湯武伐桀紂封其後者，度能制其死命也。今陛下能制項籍死命乎？其不可一矣。武王入殷，表商容閭，式箕子門，封比干墓，今陛下能乎？其不可二矣。發鉅橋之粟，散鹿臺之財，以賜貧窮，今陛下能乎？其不可三矣。殷事以畢，偃革為軒，倒載干戈，示不復用，今陛下能乎？其不可四矣。休馬華山之陽，示無所為，今陛下能乎？其不可五矣。息牛桃林之野，示天下不復輸積，今陛下能乎？其不可六矣。且夫天下游士，左親戚，棄墳墓，去故舊，從陛下者，但日夜望咫尺之地。今乃立六國後，唯無復立者，游士各歸事其主，從親戚，反故舊，陛下誰與取天下乎？其不可七矣。且楚唯毋彊，六國復橈而從之，陛下焉得而臣之？其不可八矣。誠用此謀，陛下事去矣。」漢王輟食吐哺，罵曰：「豎儒，幾敗乃公事！」令趣銷印。
↑   《前漢紀·高祖皇帝紀二》：三年冬十月。韓信張良及曹參等破代。擒夏說。進伐趙。獲趙王歇。斬成安君陳餘。韓信之伐趙也。廣武君李左車說成安君陳餘曰。漢兵乘勝遠鬥。其鋒不可當也。臣聞千里餽糧。士有飢色。樵蘇後爨。師不宿飽。今井陘之道。車不得方軌。騎不得成列。行數百里。其勢糧食必在後。願足下假臣奇兵三萬人。從間路絕其輜重。足下深溝高壘勿與戰。彼前則不得鬥。退則不得還。野無所掠。不十日。兩將之頭可懸于麾下矣。陳餘曰。韓信兵號數萬。千里徑來襲我。亦不罷勞。今我二十萬。避而不擊。後有大者。何以距之。諸侯謂吾怯而輕來伐我。不聽。韓信使人闚之。知其不用廣武君計。乃敢進兵。未至井徑口三十里。止舍。夜半選輕騎二千人。人持一赤幟。從間道萆山而望趙軍。信戒曰。趙見我走。必空壁逐我。汝疾入。拔趙幟。立漢赤幟。乃使萬人先行。背水為陣。平旦。信建大將旗鼓出井陘口。趙開壁擊之。大戰良久。於是信耳佯不勝。偽棄旗鼓。走還水上軍。趙空壁爭漢旗鼓。逐信耳。於是二千騎馳入趙壁。皆拔趙幟。立漢赤幟二千。趙軍不能敗水上軍。乃還。見漢赤幟。大驚。以為漢皆已破趙眾矣。遂亂而走。趙將雖斬之不能禁。於是漢兵夾擊大破之。既而諸將問信曰。兵法右背山陵。前左水澤。今將軍令臣等反背水陣。何也。信曰。置之死地而後生。此兵法也。且信非得素拊循士大夫也。所謂驅市人而戰。故置之死地。既人人自為戰。即與生地皆走。尚安得而用之乎。諸將皆服。曰非所及也。信令軍中曰。生得廣武君購千金。信得之。乃東面師事之。問曰。吾欲北攻燕。東伐齊。何如。對曰。敗軍之將。不可以語勇。亡國之大夫。不可以圖存。又何問焉。信曰。向使成安君聽子之計。則信亦將為子擒矣。固問之。對曰。足下威振諸侯。名聞海內。然士卒罷勞。其實難用。今足下舉倦弊之兵。頓之燕堅城之下。情見力屈。曠日糧竭。若燕不拔。齊必距境以自彊。二國相持。則劉項之權。未有所分也。不如按甲休兵。日享士卒。大夫北首燕路。然後使一乘之使。奉咫尺之書。燕不敢不從。燕從而臨齊。齊雖有智者。亦不能為齊計也。兵法固有先聲而後實者。此之謂也。信曰善。乃發使使燕。燕聽命。於是請立張耳為趙王。以拊循趙眾。甲戌晦日有食之。十二月。九江王布及隨何至。布為楚所攻敗。故間行而來。王拒楚於成皋。與酈食其謀撓楚權。食其曰。昔湯伐桀。封其後于杞。武王伐殷。封其後于宋。秦滅六國。使無立錐之地。大王誠復六國之後。彼皆戴仰大王德義。願為大王臣妾。德義已行。南面稱伯。楚必斂衽而朝。王曰善。趨刻印。未行。張子房至。王以問之。良曰。大事去矣。漢王方食。良曰。臣請借前箸以籌之。昔湯武封桀紂之後者。度能制其死命也。今大王能制項籍之死命乎。其不可一矣。武王入殷。表商容之閭。釋箕子之囚。封比干之墓。今大王能乎。其不可二矣。發鉅橋之粟。散鹿臺之財。以賑貧窮。今大王能乎。其不可三矣。偃革為軒。倒戢干戈。示不復用武。今大王能乎。其不可四矣。休馬華山之陽。示無所為。今大王能乎。其不可五矣。息牛桃林之埜。示天下不復輸積。今大王能乎。其不可六矣。天下游士。離親戚捐墳墓。去故舊。從大王遊者。日夜望尺寸之地。今乃立六國後。遊士各歸事其主。從親戚及故舊。大王誰與取天下乎。其不可七矣。且楚唯無彊。六國復撓而從之。大王安得復臣之哉。其不可八矣。誠用此計。大事去矣。漢王輟食吐哺。罵酈生曰。豎儒幾敗乃公事。令趨銷印。
↑  司马迁·《史记·卷九十二·淮阴侯列传第三十二》：“信、耳起，乃知汉王来，大惊。汉王夺两人军，即令张耳备守赵地。拜韩信为相国，收赵兵未发者击齐。”
↑  《後漢書·文苑列傳》：酈炎字文勝，范陽人，酈食其之後也。
|  论 编秦漢之際人物 |
| --- | --- |
秦朝: 始皇帝  · 秦二世  ·  子婴  ·  扶苏  ·  蒙恬  ·  蒙毅  ·  李斯  ·  李由  ·  王绾  ·  冯去疾  ·  冯劫  ·  赵高  ·  阎乐  ·  屠睢  ·  史禄  ·  任嚣  ·  赵佗  ·  王陵  ·  王離  ·  涉间  ·  苏角  ·  章邯  ·  章平 ·  殷通  ·  司馬欣  ·  董翳  · 周青臣  ·  淳于越  ·  伏生  ·  孔鲋  ·  徐福  ·  韩终  ·  侯公  ·  卢生
张楚: 陈胜  ·  吴广  ·  周文  ·  宋留  ·  田臧  ·  李歸  ·  庄贾  ·  邓宗  ·  周巿  ·  邓说  ·  伍徐  ·  蔡賜  ·  襄彊  ·  葛婴  ·  武臣  ·  韓廣  ·  景駒  ·  秦嘉  ·  召平  ·  吕青  · 呂臣
西楚: 楚義帝  ·  宋義  ·  宋襄  ·  項梁  ·  项羽  ·  范增  ·  項伯  ·  項莊  ·  英布  ·  肥銖  ·  蒲将军  ·  共敖  ·  共尉  ·  郑昌  ·  龍且  · 钟离昧  ·  季布  ·  丁公  ·  周殷  · 桓楚  ·  曹咎  ·  項它  ·  項聲  ·  薛公  ·  萧公角  ·  朱鸡石  ·  餘樊君  ·  武涉  ·  韩生  ·  陈公  ·  郑君  ·  吕青  · 呂臣  ·  韩信  ·  陈平  ·  虞姬
汉朝: 刘邦  ·  劉伯  ·  刘信  ·  刘喜  ·  劉交  ·  劉賈  ·  刘泽  ·  吕泽  ·  吕释之  ·  張耳  ·  张敖  ·  卢绾  ·  韩信  ·  彭越  ·  英布  ·  张良  ·  陈平  ·  萧何  ·  曹参  ·  周勃  ·  樊噲  ·  夏侯嬰  ·  灌嬰  ·  曹無傷  ·  紀信  ·  周苛  ·  雍齒  ·  王陵  ·  酈食其  ·  酈商  ·  吴芮  ·  吴臣  ·  梅鋗  ·  利蒼  ·  魏王豹  ·  司马卬  ·  申阳  ·  臧荼  ·  韓王信  ·  陳豨  ·  傅寬  ·  靳歙  ·  周緤  ·  奚涓  ·  陈武  ·  王吸  ·  薛歐  ·  丁復  ·  蟲達  ·  孔将军  ·  费将军  ·  呂馬童  ·  王翳  ·  杨喜  ·  呂勝  ·  杨武  ·  吕青  ·  呂臣  ·  季布  ·  季心  ·  曹丘生  ·  欒布  ·  蒯徹  ·  李左车  ·  贯高  ·  孟舒  ·  田叔  ·  肥銖  ·  賁赫  ·  薛公  ·  辕生  ·  随何  ·  審食其  ·  张苍  ·  周昌  ·  趙堯  ·  任敖  ·  申屠嘉  ·  陆贾  ·  朱建  ·  刘敬  ·  叔孫通  ·  曹氏  ·  吕雉  ·  吕媭  ·  戚姬  ·  薄姬  ·  管夫人  ·  趙子兒  ·  石美人  ·  傅夫人  ·  唐姬  ·  赵姬  ·  刘濞  ·  刘肥  ·  魯元公主  ·  刘盈  ·  刘如意  ·  刘恒  ·  刘恢  ·  刘友  ·  刘长  ·  刘建  ·  吕台  ·  呂產  ·  呂祿  ·  吕嘉  ·  吕通 ·  林摯 ·  靳彊
齐国: 田儋  ·  田巿  ·  田假  ·  田安  ·  田都  ·  田榮  ·  田廣  ·  田横  ·  田角  ·  田间 ·  田何
赵国: 武臣  ·  赵王歇  ·  張耳  ·  张敖  ·  陳餘  ·  夏說  ·  司马卬  ·  申阳  ·  邵騷  ·  李良  ·  徐公  ·  李左车  ·  贯高  ·  孟舒  ·  田叔
魏国: 魏咎  ·  魏王豹  ·  皇欣
韩国: 韩王成  ·  张良  ·  韓王信
燕国: 韓廣  ·  臧荼  ·  衛滿
匈奴: 头曼  ·  冒顿  ·  韓王信  ·  卢绾
朝鲜: 箕准  ·  衛滿
南越: 赵佗
瓯雒: 蜀泮
閩越: 无诸
东瓯: 摇